CELEX: 62018CN0027
Language: hr
Date: 2018-01-16 00:00:00
Title: Predmet C-27/18: Tužba podnesena 16. siječnja 2018. – Europska komisija protiv Republike Bugarske

5.3.2018   
            
            
               HR
            
            
               Službeni list Europske unije
            
            
               C 83/17
            
         Tužba podnesena 16. siječnja 2018. – Europska komisija protiv Republike Bugarske
   (Predmet C-27/18)
   (2018/C 083/24)
   Jezik postupka: bugarski
   
      Stranke
   
   
      Tužitelj: Europska komisija (zastupnici: J. Samnadda, J. Marinova, G. von Rintelen)
   
      Tuženik: Republika Bugarska
   
      Tužbeni zahtjev
   
   Komisija od Suda zahtijeva da:
   
               —
            
            
               utvrdi da je Republika Bugarska povrijedila obveze koje ima na temelju članka 43. stavka 1. Direktive 2014/26/EU (1) Europskog parlamenta i Vijeća od 26. veljače 2014. o kolektivnom ostvarivanju autorskog prava i srodnih prava te izdavanju odobrenja za više državnih područja za prava na internetsko korištenje glazbenih djela na unutarnjem tržištu (SL 2014., L 84 od 20. ožujka 2014., str. 72.), time što do 10. travnja 2016. nije donijela zakone i druge propise potrebne za usklađivanje s tom direktivom ili u svakom slučaju time što tekst tih odredaba nije dostavila Komisiji;
            
         
               —
            
            
               naloži Republici Bugarskoj da, na temelju članka 260. stavka 3. UFEU-a, s obzirom na to da je povrijedila svoju obvezu priopćenja Komisiji mjera prenošenja Direktive 2014/26/EU, plati novčanu kaznu u visini od 19 121,60 eura po danu od dana objave presude kojom je prihvaćena tužba;
            
         
               —
            
            
               naloži Republici Bugarskoj snošenje troškova postupka.
            
         
      Tužbeni razlozi i glavni argumenti
   
   
               1.
            
            
               U skladu s člankom 43. stavkom 1. Direktive 2014/26/EU, države članice su obvezne donositi zakone i druge propise potrebne za usklađivanje s Direktivom do 10. travnja 2016. i tekst tih odredaba bez odlaganja dostaviti Komisiji. Budući da nisu bile dostavljene nacionalne mjere za prenošenje Direktive, Komisija je odlučila pokrenuti postupak pred Sudom.
            
         
               2.
            
            
               Komisija u svojoj tužbi predlaže nalaganje Republici Bugarskoj plaćanja novčane kazne u visini od 19 121,60 eura po danu. Visina novčane izračunat će se uzimajući u obzir težinu i trajanje povrede kao i odvraćajući učinak s obzirom na platežnu sposobnost te države članice.
            
         
      (1)  SL 2014., L 84, str. 72.